«Մեկ այլ հարց է՝ արդյո՞ք հիվանդը ստանում է վերջնական բուժում, թե՝ ոչ, ինչի պատճառով է հիվանդությունը երկարաձգվում, ինչով է դա պայմանավորված եւ այո, բացառված չէ այլ հարուցիչներով վարակվելը եւս: Իհարկե յուրաքանչյուր անձ յուրահատուկ է արձագանքում ցանկացած վիրուսի: Դա կախված է օրգանիզմի առանձնահատկությունից, իմունհամակարգից, խոցելիությունից, տարիքից, ուղեկցող հիվանդություններից: Չեմ բացառում, որ շնչառական այս հարուցիչների դեպքում կարող են դիտվել որոշակի աղեստամոքսային գանգատներ, բայց որպես այդպիսին այս հարուցիչները, ըստ իրենց բնորոշումների, կարող են առաջացնել երկարատեւ հազի երեւույթներ, աչքերի բորբոքումներ, առատ քթահոսություն ջերմության ֆոնի վրա: Հետեւաբար, միակ ուղերձը եւ միակ հորդորն ազգաբնակչությանը, հետեւյալն է՝ ինքնաբուժմամբ չզբաղվել եւ դիմել բժշկական հաստատություններ»,- ասաց մեր զրուցակիցը: